Βασιλική της Αγίας Τριάδας (Φλωρεντία)

Η Βασιλική της Αγίας Τριάδας (Σάντα Τρίνιτα) είναι μια Ρωμαιοκαθολική εκκλησία που βρίσκεται μπροστά από την ομώνυμη πλατεία, που διασχίζεται από την οδό Τορναμπουόνι, στο κέντρο της Φλωρεντίας, στην περιφέρεια της Τοσκάνης της Ιταλίας. Είναι η μητρική εκκλησία του Τάγματος των Βαλομβροσιανών μοναχών, που ιδρύθηκε το 1092 από έναν Φλωρεντίνο ευγενή. Νότια στην οδό Τορναμπουόνι βρίσκεται η Γέφυρα της Αγίας Τριάδας επί του Άρνου ποταμού. Απέναντι από την εκκλησία είναι το γοτθικού ρυθμού Παλάτσο Σπίνι Φερόνι.https://mywowo.net/en/italy/florence/via-de-tornabuoni/santa-trinitahttps://www.visitflorence.com/florence-churches/santa-trinita.html

Ιστορικά στοιχεία
Στο εσωτερικό της εκκλησίας, βρίσκεται το Παρεκκλήσι Σασέτι που περιέχει τοιχογραφίες του Ντομένικο Γκιρλαντάιο και το Παρεκκλήσι Μπαρτολίνο Σαλιμπένι με τοιχογραφίες του Λορέντσο Μόνακο.http://www.museumsinflorence.com/musei/santa-trinita.htmlhttp://www.travelingintuscany.com/art/ghirlandaio/sassettichapel.htm

Παρόλο που η σύγχρονη ιταλική λέξη για την τριάδα εκφέρεται ως «τρινιτά», με σημάδι τονισμού στο τελευταίο φωνήεν, η παλιά εκφώνηση των Φλωρεντίνων συνήθιζε να τονίζει το πρώτο φωνήεν. Μερικές φορές, προστίθεσαι σημάδι τονισμού προκειμένου να υποδείξει την την ασυνήθιστη προφορά.https://getbacklauretta.com/2019/11/02/santa-trinita-florence/

Ο σημερινός ναός κατασκευάστηκε μεταξύ των ετών 1258-1280 στη θέση μιας προϋπάρχουσας εκκλησίας του 11ου αιώνα. Κατά τη διάρκεια των αιώνων, συνέβησαν πολλαπλές ανακατασκευές. Η μανιεριστική πρόσοψη (1593-1594) σχεδιάστηκε από τον Μπερνάρντο Μπουονταλέντι.https://brunelleschi.imss.fi.it/itineraries/place/ChurchOfSantaTrinita.html Το ανάγλυφο πάνω από την κεντρική πόρτα της Τριάδας φιλοτέχνησε ο Πιέτρο Μπερνίνι και ο Τζιοβάνι Μπατίστα Κατσίνι. Οι ξύλινες πόρτες του 17ου αιώνα περιέχουν ανάγλυφες φιγούρες με αγίους του Τάγματος των Βαλομβροσιανών. Η Στήλη της Δικαιοσύνης (Colonna di Giustizia) στην πλατεία έξω από την εκκλησία, προέρχεται από τα Λουτρά του Καρακάλλα στη Ρώμη και ήταν ένα δώρο προς τον Κοσμά Α΄ των Μεδίκων εκ μέρους του Πάπα Πίου Δ΄.https://www.firenzetoday.it/cronaca/colonna-giustizia-santa-trinita.html

Ο πίνακας του Τσιμαμπούε με την ένθρονη Παναγία και το Θείο Βρέφος βρισκόταν άλλοτε πάνω από την Αγία Τράπεζα της εκκλησίας, όμως αργότερα μεταφέρθηκε σε ένα πλευρικό παρεκκλήσι. Σήμερα εκτίθεται στην Πινακοθήκη του Ουφίτσι.https://smarthistory.org/cimabue-maesta/http://www.travelingintuscany.com/art/cimabue/maestasantatrinita.htm

Παραπομπές

Αγία Τρι